ΕΚΤΕΛΕΣΤΙΚΉ ΑΠΌΦΑΣΗ 2013/185/ΚΕΠΠΑ ΤΟΥ ΣΥΜΒΟΥΛΊΟΥ της 22ας Απριλίου 2013 για την εφαρμογή της απόφασης 2012/739/ΚΕΠΠΑ σχετικά με περιοριστικά μέτρα κατά της Συρίας ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την Ευρωπαϊκή Ένωση, Έχοντας υπόψη την απόφαση του Συμβουλίου 2012/739/ΚΕΠΠΑ της 29ης Νοεμβρίου 2012 σχετικά με περιοριστικά μέτρα κατά της Συρίας (1), ιδίως δε το άρθρο 27 παράγραφος 1 αυτής, Εκτιμώντας τα ακόλουθα: (1) Στις 29 Νοεμβρίου 2012, το Συμβούλιο εξέδωσε την απόφαση 2012/739/ΚΕΠΠΑ. (2) Το Συμβούλιο θεωρεί ότι ένα πρόσωπο θα πρέπει να διαγραφεί από τον κατάλογο των προσώπων και οντοτήτων που αποτελούν αντικείμενο περιοριστικών μέτρων, ως έχει στο παράρτημα I της απόφασης 2012/739/ΚΕΠΠΑ, (3) Επίσης, θα πρέπει να αναπροσαρμοσθεί στα νέα δεδομένα και να τροποποιηθεί ο κατάλογος των προσώπων και οντοτήτων που αποτελούν αντικείμενο περιοριστικών μέτρων, ως έχει στο παράρτημα I της απόφασης 2012/739/ΚΕΠΠΑ. (4) Το Παράρτημα Ι της απόφασης 2012/739/ΚΕΠΠΑ θα πρέπει να τροποποιηθεί αναλόγως. ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το Παράρτημα Ι της απόφασης 2012/739/ΚΕΠΠΑ αντικαθίσταται από το Παράρτημα της παρούσας απόφασης. Άρθρο 2 Η παρούσα απόφαση τίθεται σε ισχύ την ημέρα δημοσίευσής της στην Επίσημη Εφημερίδα της Ευρωπαϊκής Ένωσης. Λουξεμβούργο, 22 Απριλίου 2013.

[Source: multi_eurlex | Tokens: 1276]